section_heading: Životopis
paragraph_text: Ivan Rafael Rodić je rođen 1870. godine u Nurkovcu pokraj Požege, u Hrvatskoj. U franjevačku Provinciju sv. Ivana Kapistranskog stupio je 1886. godine. Za svećenika je zaređen 1893. godine u Budimpešti, gdje je iste godine položio ispit za profesora teologije. Od tada do 1898. godine predavao je u Baji. Od 1900. do 1903. godine bio je prvi kustos novoosnovane franjevačke Provincije sv. Ćirila i Metoda. Bio je gvardijan u Zagrebu (1900. – 1903.; 1909. – 1912.), Varaždinu (1903. – 1909.) i na Trsatu pokraj Rijeke (1918. – 1923.).